ຄລິນຕັນວ່າ ຂົງເຂດ ເອເຊຍ ແມ່ນສໍາຄັນທີ່ສຸດ ຕໍ່ອະນາຄົດຂອງສະຫະລັດ 
ທ່ານນາງຄລິນຕັນ ກ່າວວ່າ ການເສີມຂະຫຍາຍ ຍຸດທະສາດ ກັບເຂດເອເຊຍ ປາຊີຟິກ ແມ່ນຖືເປັນບູລິມະສິດ ຂອງສະຫະລັດ.
ທ່ານນາງຮີນລາຣີ ຄລິນຕັນ ລັດຖະມົນຕີການຕ່າງປະເທດສະຫະລັດ ກ່າວວ່າ ການເສີມຂະຫຍາຍຍຸດທະສາດຂອງສະຫະລັດໃນພາກພື້ນເອເຊຍປາຊີຟິກຈະເປັນເລື້ອງບູລິມະສິດ ໃນຂະນະທີ່ກຸງວໍຊິງຕັນຫັນປ່ຽນ ຈາກການດຳເນີນຄວາມພະຍາຍາມທາງທະຫານມາເປັນເວລານຶ່ງທົດສະວັດໃນອີຣັກແລະໃນອັຟການິສຖານນັ້ນ ທ່ານນາງຄລິນຕັນໃຫ້ຄວາມເຫັນດັ່ງກ່າວຕໍ່ບັນດານັກການທູດສະຫະລັດ ທີ່ພົບປະກັນ ໃນກຸງວໍຊິງຕັນໃນວັນອັງຄານວານນີ້ ແລະວ່າ ອະນາຄົດຂອງເອເຊຍ ຈະສືບຕໍ່ເປັນເລື້ອງ ສໍາຄັນທີ່ສຸດ ຕໍ່ຜົນປະໂຫຍດຂອງສະຫະລັດ ໂດຍກ່າວວ່າ ຄວາມພະຍາຍາມຢ່າງກວ້າງ ຂວາງຂອງລັດຖະບານກໍາ ລັງດໍາເນີນໄປເພື່ອພັດທະນາຄວາມສໍາພັນແບບໃໝ່ໃນຂົງເຂດ ຊຶ່ງທ່ານນາງຄລິນຕັນກ່າວວ່າ: ໃນຄໍາປາໄສໃນຂອບເຂດທີ່ກວ້າງຂວາງຕໍ່ກອງປະຊຸມຫົວໜ້ານັກການທູດຂອງສະຫະລັດ ໃນທົ່ວໂລກນັ້ນ ທ່ານນາງຄລິນຄັນໄດ້ກ່າວເຖິງເລື້ອງບູລິມະສິດຕ່າງໆຂອງທ່ານນາງສໍາ ລັບຄວາມພະຍາຍາມທາງການທູດອາເມຣິກາໃນຊ່ວງປີຕໍ່ໜ້ານີ້ ທ່ານນາງກ່າວວ່າ ບັນດານັກການທູດສະຫະລັດຈະສືບຕໍ່ເພ່ງເລັງໃສ່ໂຄງການພັດທະນາທີ່ ຍືນຍົງຕ່າງໆໃນທົ່ວໂລກ ຊ່ອຍສ້າງຕັ້ງລະບົບເສດຖະກິດທີ່ໂປ່ງໃສແລະຍຸຕິທໍາຂອງ ໂລກ ແລະສົ່ງເສີມລະບອບປະຊາທິປະໄຕໃນພາກຕາເວັນອອກກາງແລະໃນຂົງເຂດທີ່ກໍາ ລັງພັດທະນາອື່ນໆ